Vážení občania,

za posledné 2 týždne bolo v dolnej časti obce, na zúženej vozovke za firmou Barbora rozbité 3 x za sebou dopravné zrkadlo.

Dopravné zrkadlo v danom úseku zabezpečuje vysoký stupeň bezpečnosti vodičov a chodcov, preto je dôležité, aby bol vinník tohto činu zistený a potrestaný.

Obec už spolupracuje aj s políciou. Obec ponúka finančnú odmenu vo výške 2.000,- € tomu, kto pomôže odhaliť túto trestnú činnosť.

Veríme, že spoločnými silami budeme predchádzať ničeniu nášho spoločného majetku, ktorý napomáha bezpečnosti našich občanov.